**GLASOVNE PROMJENE - prošireno**

**GDJE SE NALAZI TROGLAS IJE?**

Premda se **troglas *ije***jasno razlikuje od **dvoglasnika** ***ie***(koji se piše **troslovom *ije***), dakle, **riječ nema u korijenu odraz jata**, dobro je spomenuti da se javlja u sljedećim kategorijama i riječima:

* u prez. glag. ***biti, liti, piti, šiti, umjeti***(i složenica), **složenica sa -*htjeti, -spjeti*i *smjeti, brijati***i sl.: liti – *lijem*, piti  - *pijem*, šiti – *šijem*, umjeti – *umijem*, razumjeti – *razumijem*, sporazumjeti – *sporazumijem*, smjeti – *smijem*, prohtjeti – *prohtijem*, dospjeti – *dospijem*, prispjeti – *prispijem*, uspjeti – *uspijem …*, brijati – *brijem*…
* glagoli ***bdjeti, vreti***i njihove složenice, u prezentu (uz *bdim, bdiš…, probdim, probdiš…, vrim, vriš, provrim, provriš…*), imaju i troglasovni slijed *ije*: *bdijem, probdijem, vrijem, provrijem…*
* Glagol ***zreti*** u značenju *gledati*u složenici *nazreti, obazreti, prozreti* ima prezent *nazrem, obazrem, prozrem…*U značenju *sazrijevati* (uz *zrem*i *zrim*, *sazrem, sazrim*) ima i likove s troglasovnim slijedom: *zrijem, sazrijem …*
* pridjevi s mofemnom granicom u padežima: ***ničijega, novijega***
* G jd. imenica na *-ija* kao ***kutije****, rakije…*
* prilog ***prije***
* ženski lik broja dva – ***dvije***(izgovara se i s dvoglasnikom: *dvie*)
* zastarjeli zamjenički i pridjevni likovi na -*ijeh, -ijem(a),*npr. ***tijeh****, dragijeh, tijem, dragijem(a)…*
* u više **posuđenica**: *dijeta, garsonijera, garderobijer, higijena, hijena, orijent, orijentacija…*

**KAD SE NE PROVODI JEDNAČENJE PO ZVUČNOSTI?**

Jednačenje po zvučnosti provodi se u izgovoru, ali se ne zapisuje:

a) kad se d nađe ispred:

* c: Gradac – Gradca, napredak – napredci, podcijeniti, podcrtati, redak – redci
* č: mladac – mladče, nadčovjek, odčepiti, odčitati, podčiniti
* ć: odćurlikati
* s: brodski, gradski, podstanar, podsvijest, predsjednik, predstava, predstavnik, sredstvo, srodstvo, sudski, sudstvo
* š: odškrinuti, podšišati

b) u prefiksu ispod- i iznad-: ispodprosječan, iznadprosječan

c) u riječima latinskoga podrijetla koje počinju s ad-: adherencija, adhezija, adpozicija, adstrat

d) u riječima latinskoga podrijetla koje počinju sa sub- iza kojega slijedi p: subpapilaran, subpolaran

e) u nekim riječima stranoga podrijetla: bredpitovski, gangster, Habsburgovci

f) u nekim zemljopisnim imenima i njihovim tvorenicama: Josipdol, Križpolje, ivanićgradski.

Kad bi se izvedenica previše udaljila od osnovne riječi: pedesetdevetina (a ne pedesedevetina), podtočka (a ne pottočka ili potočka), predturski (a ne preturski), uzšetati se (a ne ušetati jer ušetati ima drugo značenje), do jednačenja po zvučnosti ne dolazi ni u izgovoru ni u pismu.

**KADA SE NE PROVODI JEDNAČENJE PO MJESTU TVORBE**

**Jednačenje po mjestu tvorbe ne zapisuje se iako se provodi u izgovoru:**

a) ako suglasnikom n ispred p i b završava prefiks: izvanbračni, izvanbrodski, izvanparnični

b) ako se suglasnik n ispred p ili b nalazi na granici dviju osnova: crvenperka, jedanput, stranputica, vodenbuba, vodenbuha

c) u riječima stranoga podrijetla koje su preuzete s n: nanbudo.

Jednačenje po mjestu tvorbe ne provodi se:

a) na granici između prefiksa koji završava suglasnicima s ili z i osnove koja počinje s j, lj ili nj: izjednačiti, iznjedriti, razljutiti, sljubiti se

b) kad se s, z, h nađu ispred lj i nj koji su nastali nakon kraćenja jata (n ili l + je): slijep – sljepoća, snijeg – snjegovi, ozlijediti – ozljeda.

**Ispadanje suglasnika**

Zbog jednostavnijega izgovora suglasnici ispadaju u nekim suglasničkim skupinama. To se ispadanje katkad bilježi u pismu [S](http://pravopis.hr/ajax/rules-meta.php?type=S&marker=61&category=65).

Ne pišu se:

a) dva suglasnika nego jedan kad se dva ista suglasnika nađu jedan do drugoga: bezvučan (bez + zvučan), predvorje (pred + dvor + je)

b) t ili d u skupinama stn, ždn u oblicima i [izvedenicama](http://pravopis.hr/)

riječ koja nastaje izvođenjem

 od domaćih riječi: dvanaest – dvanaesnik; mastan – masna, masno, masni; most – mosni; nuždan (i nužan) – nužna, nužno, nužni; slastan – slasna, slasno, slasni; vjerojatnost – vjerojatnosni

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kad imaju razlikovnu ulogu, t i d se pišu.

|  |  |
| --- | --- |
| grozdni (< grozd) | grozni (< grozan) |
| krastni (< krasta) | krasni (< krasan) |
| prstni (< prst) | prsni (< prsa) |
| vrstni (< vrsta) | vrsni (< vrstan) |

U kontekstima u kojima je potrebno razlikovati pridjev od usta i pridjev od usna moguće je uspostaviti razliku ustni (< usta) i usni (< usna). Gdje ta razlika nije potrebna, i od usta se upotrebljava pridjev usni (usna šupljina). Slova t i d zadržavaju se u pismu i u tvorenicama koje bi se previše udaljile od osnovne riječi: mošt – moštni, brazda – brazdni, odmazda – odmazdni. |

c) t ili d u izvedenicama osim posvojnih pridjeva i umanjenica od imenica na -dak, -tak, -dac, -tac, -tka u kojima je samoglasnik a [nepostojani](http://pravopis.hr/) [O](http://pravopis.hr/ajax/rules-meta.php?type=O&marker=40&category=65): pače (‘mlado patke’ za razliku od patče – vokativ od patak), želučani [O](http://pravopis.hr/ajax/rules-meta.php?type=O&marker=43&category=65)

d) t u oblicima imenice otac i izvedenicama od te imenice: otac – oca, ocu... oci (uz očevi), očev, očinski; praotac – praoca, praocu… praoci, praočev.

Piše se:

a) t u skupini stn u izvedenicama od riječi stranoga podrijetla: aoristni, ametistni, azbestni, balastni, damastni, kontrastni, protestni, tekstni, testni, tvistni

b) t ili d u oblicima imenica muškoga roda koje završavaju na -dak, -tak, -dac, -tac u kojima je samoglasnik a nepostojan:

* jadac – jadci, mladac – mladci
* zadak – zadci
* hitac – hitci, trputac – trputca, vještac – vještci
* kutak – kutci, letak – letci, listak – listci, metak – metci, patak – patci, petak – petci, svetak – svetci, svitak – svitci, tetak – tetci
* predak – predci, sudac – sudci, svetac – svetci [N](http://pravopis.hr/ajax/rules-meta.php?type=N&marker=3&category=65)
* Babogredac – Babogredci, domorodac – domorodci, jednogodac – jednogodci, konjovodac – konjovodci, očevidac – očevidci, trogodac – trogodci
* otkidak – otkidci, podbradak – podbradci, pregradak – pregradci, razgodak – razgodci, uradak – uradci
* curetak – curetci, dovratak – dovratci, hrastak – hrastci, nacrtak – nacrtci, nadomjestak – nadomjestci, naplatak – naplatci, naprstak – naprstci, oblutak – oblutci, osnutak – osnutci, predmetak – predmetci, privitak – privitci, umetak – umetci, zabatak – zabatci, zalistak – zalistci
* dohodak – dohodci, izvadak – izvadci, otpadak – otpadci; desetak – desetci, dobitak – dobitci, dodatak – dodatci, dovršetak – dovršetci, gubitak – gubitci, imetak – imetci, izuzetak – izuzetci [S](http://pravopis.hr/ajax/rules-meta.php?type=S&marker=58&category=65), napitak – napitci, nedostatak – nedostatci, ostatak – ostatci, početak – početci, podatak – podatci, postotak – postotci, probitak – probitci, svršetak – svršetci, trenutak – trenutci, užitak – užitci, zadatak – zadatci, zgoditak – zgoditci; želudac – želudci [N](http://pravopis.hr/ajax/rules-meta.php?type=N&marker=4&category=65)

c) t u dativu i lokativu imenica ženskoga roda na -tka [S](http://pravopis.hr/ajax/rules-meta.php?type=S&marker=59&category=65): bitci, pripovijetci

|  |
| --- |
| Dativ i lokativ imenica ženskoga roda na -tka često imaju dva oblika: bitci i bitki, pripovijetci i pripovijetki. Prednost se daje nesibilariziranim oblicima bitki i pripovijetki. |

d) t ili d u umanjenicama imenica na -tka, -tak, -dak, -tac, -dac: imetčić, krletčica, motčica, pripovijetčica, trenutčić, uradčić

e) t ili d u posvojnim pridjevima imenica na -tka, -tak, -dak, -tac, -dac: Babogredčev, mladčev, sudčev, svetčev [N](http://pravopis.hr/ajax/rules-meta.php?type=N&marker=5&category=65)

f) j u superlativu pridjeva kojima komparativ počinje glasom j: najjači, najjednostavniji.

Kad se dva ista suglasnika nađu jedan do drugoga, u nekim se tvorenicama oba zapisuju: dvadesettrećina, hiperrealističan, izvannastavni, naddržavni, nuzzarada, poddijalekt, preddušnični.

**Ispadanje samoglasnika**

Ako se u riječi nađu dva ista samoglasnika, samoglasnik ne ispada:

* Bilbao – Bilbaa, crnook, kakao – kakaa, kooperacija, koordinacija, vakuum
* NATO-ov, UNESCO-ov, UNEO-ov.

Nikad se ne pišu tri ista samoglasnika zaredom: od Joensuu (grad u Finskoj) dativ i lokativ nije Joensuuu nego Joensuu, od Waterloo instrumental nije Waterlooom nego Waterloom, od Yahoo instrumental nije Yahooom nego Yahoom, a posvojni pridjev nije Yahooov nego Yahoov.